அறிவியல் முன்னேற்றம் இன்றி புரட்சிகளும் இல்லை; புரட்சிகரத் தத்துவமும் இல்லை. சமையலறையில் செய்கிற எந்த ஒரு செயலாகட்டும்; விவசாயம் சார்ந்த எந்தவொரு செயலாகட்டும்; கொல்லர் ,தச்சர் செய்வதிலாகட்டும் - அனுபவ அறிவின் தொகுப்பு உண்டு; அதில் அறிவியல் பொதிந்து கிடக்கும்; ஆயினும் அதுவே அறிவியல் அல்ல.அறிவியல் என்பது அனுபவ அறிவின் தொகுப்பு மட்டுமல்ல; அனுபவ அறிவைத் தாண்டி காரண காரியங்களை விளக்க முற்படும் அறிவியல் செயலுமாகும்.